b"\n_START_ARTICLE_\nSabeisk\n_START_PARAGRAPH_\nSabeisk, ogs\xc3\xa5 kjent som himjarittisk (etter kongeriket Himjar), var et semittisk spr\xc3\xa5k innenfor spr\xc3\xa5kgruppen gamle s\xc3\xb8rarabiske spr\xc3\xa5k som ble talt av sabanere i det dagens Jemen, blant annet i oldtidsriket Saba (kjent fra Bibelen) fra rundt 900-tallet f.Kr. og fram til 500-tallet e.Kr. Det var benyttet som et skriftspr\xc3\xa5k av andre folk (sha\xe2\x80\x98bs) i oldtidens Jemen, det vil si av hasjidittene, sirwahittene, humlanittene, ghaymanittene, himyarere, radmanittere og videre. Det var skrevet med s\xc3\xb8rarabisk alfabet. Det er funnet flere tusen innskrifter p\xc3\xa5 sabeisk._NEWLINE_S\xc3\xb8rarabisk alfabet, som var et alfabet med 29 bokstaver, ble benyttet i Eritrea, Etiopia og Jemen p\xc3\xa5 begynnelsen av 700-tallet f.Kr. p\xc3\xa5 alle tre stedene, og utviklet seg senere til Ge'ez-skriften."